Frânch arzân
Frânch arzân (Lira reggiana in italiân) êren i sôld ch' as druvêven a Rèz dal XIII sècol fîn a la Restaurasiòun; êren divîş in 20 Sôld e quisché in 12 Bèsi. Fîn al 1572 (dâta ed quând l'à sarê) la zèca ed Rèz l'à batû munèida in Frânch arzân, pó quisché în dvintê l' amzûra per dêr valōr a la rôba, dôp a s'în cumpagnê ai Frânch mudnèiş, cun quisché a s'é batû i sôld dal Duchêt ed Mòdna e Rèz fîn al 1796, ânca lōr divîş a la manēra ed la rifōrma fâta da Carlo Magno tr'al 781 e al 794 oséja in 20 Sôld e 12 Bèsi.

A la fîn dal XVIII sècol un schîn ed Venèsia al valîva 45 Frânch arzân e al Scûd ed Milân (ciamê Filippo) cîrca la metê. Al Frânch arzân as prîva facilmèint parzêr al Frânch milanèîş ch' al valîva un têrs.
 
Al Frânch italiân l'à tôt al pôst dal divêrsi munèidi lochêli a i tèimp ed Napoleòun.

Per i valōr dal divêrsi munèidi ed l' època ed l'Unitê d'Itâlia Paola Meschini la scrév in Estimi e catasti del territorio reggiano:

'Na tabèla ed cunfrûn dal valōr dal munèid ed cl' època l'é còsta:

3 Frânch arzân = 2 F. mudnèiş = 0,768 F. italiân

1 Frânch arzân = 13 Sôld e 4 Bèsi mudnèiş = 0,256 F.italiân;

1 Frânch italiân = 3 F. arzân 18 Sôld e 2 Bèsi = 2 F. mudnèiş 12 Sôld e 1 Bèsi;

N' êter sistêma per calcolêr al brigōş rapôrt fra al Frânc arzân e al Frânc italiân l'é còl ch'al vèd al prém  11/43 ed ch' l' êter; in decimêl  1 Frânch arzân l'é cumpâgn a 0,256 Frânch italiân.

Materiêl pr'andêregh in fònda